Exqrch/javanese-Komodo-pixelgpt huggingface dataset:
Indriya njaba kang wujud pandelengan, pangrungu, pangraba, pangecap, lan pangambu dipigunaaké kanggo njupuk utawa olèh informasi saka njaba
Sauntara indriya njero duwé tugas nekakaké informasi saka njero awak, upamané rasa pegel, ngelih, ngelak utawa lara
Kabèh informasi kang dipikantuk dianalisa ing utek supaya ngasilaké respon utawa tanggepan
Organ indriya dipirantèni sel reseptor kanggo nanggapi rangsang fisik utawa kimia
Sajinis reseptor mung bisa nanggepi sajinis rangsang
Rangsang diowahi dadi impuls saraf kang ngubungaké organ indriya karo utek
Lima indriya njaba utawa indriya eksternal ya iku: Réferènsi
Bedhaya Bedhaya inggih punika jogèd utawi beksa ingkang dipun-beksa déning kenya cacah sanga
Bedhaya saking tembung ambedhaya ateges nari
Beksan Bedhaya inggih punika salah satunggaling beksa ingkang asipat sakral dipun-ripta déning Panembahan Sénopati kaliyan Kanjeng Ratu Kidul
Rikala jaman samanten beksan bedhaya punika namung dipun-gelaraken wonten lingkungan kraton kémawon lan tiyang anjawi kraton boten saged mirsni awit beksan bedhaya punika kagolong beksan ningrat lan sakral
Beksan bedhaya dipun-sebat beksan sakral amargi jogèd punika ngandhut suraos falsafah tiyang gesang ingkang agung, mirungganipun kanggé tiyang Jawi
Tembung bedhaya punika kapendhet saking basa Sanskerta, inggih punika "budha" ingkang gadhah makna awal, wiwitan, utawi suci
Wonten ing salebeting beksan bedhaya punika kedah tiyang pinilih ingkang pikantuk mbeksa
Tiyang punika kedah kenya, ingkang taksih prawan ingkang dèrèng nggarap sari (haid), lan saged nglampahi sarat-sarat lelampah ingkang dipun-wajibaken sadèrèngipun mbeksa, inggih punika lelampah spiritual kebatinan, pasa, lan dipun-pingit wonten panggènan mligi supados para paraga beksa punika saguh sacara lair batin lan kadhidhik méntal ugi kapribadhènipun
Rikala jaman samanten para paraga beksa bedhaya punika inggih saged ugi para tiyang jaler utawi tiyang kakung kang taksih anèm lan gadhah wiraga kadhos tiyang putri, alus lan subasita
Beksa ingkang dipun-bektakaken lajeng kasebat beksa bedhaya kakung utawi bedhaya jaler awit beksa punika dipunbektakaken dening tiyang kakung amargi tiyang putri wonten alanganipun inggih punika haid, lan jaman samanten tiyang putri boten angsal campur dados satunggal menawi dèrèng palakrama
Kajawi punika, beksa bedhaya dipunbeksa ing wekdal ingkang dangu
Manawi tenaganipun boten saé saged andadosaken gerah utawi lungkrah
Wekdal ingkang dipun-ginakaken rikala jaman samanten saged ngantos satunggal setengah jam
Pramila saking punika para pambeksa kedah pilihan
Para paraga utawi pambeksa cacah sanga punika wau ngandhut suraos piyambak-piyambak, inggih punika Batak, gulu, jaja, hendel, apit ngajeng, apit wingking, wedhalan ngajeng, wedhalan wingking lan buncit
Setunggal lan setunggalanipun mawa makna lan filosofi ingkang bènten-bènten.
Kentrung Kentrung iku tontonan tradhisional seni tutur utawa lésan wujud carita-carita kang ngandhut pituduh urip lan moral, diiringi nganggo tetabuhan terbang utawa rebana
Seni iki sumebar ing tlatah Jawa Tengah lan Jawa Wétan, mligi ing laladan Purwadadi, Blora, lan Tuban
Diarani kentrung awit swara tetabuhané pancèn muni "trung - trung - trung"
Ing Kabupatèn Blora, seni kentrung wis dikenal wiwit taun 1915
Carita kang dituturaké wujud hikayat para Nabi Islam, hikayat Amir Hamzah utawa carita "Seribu satu malam"
Saliyané hikayat iku, uga dicaritakaké lakon babad tanah Jawa lan carita rakyat kaya Menakjingga, Jaka Tarub, Blacang Nggila lan Putri Gumeng
Ing jaman biyèn, tontonan iki bisa nganti sawengi muput, nanging saiki wis dicendhakaké dadi 3 nganti 5 jam waé
Jaman saiki nasib seni kentrung wis mutawatiri banget, awit kélangan génerasi penerus.
Barongan Barongan utawa kagunan Barong iku kesenian rakyat kang akèh sumebar ing tlatah Jawa Tengah lan Jawa Wétan
Barongan migunakaké sandhangan utawa piranti kang digawé saka topèng saha kain utawa karung, diwujudaké kaya Singa Barong utawa Singa gedhé kang galak
Kesenian arupa jogèd pepantan kang nirokaké solah tingkahé Singa barong kang prakasa lan paraga liyané ya iku Bujangganong, Joko Lodro, Réyog, Noyontoko lan Untub
Ana ing kesenian Jathilan, mliginipun wonten ing tlatah Ngayogyakarta lan sakiwa tengené, barongan mono kanthi paraga wong loro utawa wong telu, sadaya lumebu ing siji karung kang dirékayasa dados awujud kéwan, kang ngarep nyekel endhas, kang mburi nyekel buntut, déné kang tengah lumrahé manggul/munji siji pawongan, kaya-kaya wong mau numpak barongan
Sajroning paméntasan kagunan barongan, para paraga mau jejogètan diiringi nganggo instrumèn musik antarané: Kendhang, Bedhug, Bonang, Saron, Demung, Kempul lan Suwukan
Kesenian barongan sumberé saka hikayat Panji, ya iku cariyos kang diwiwiti saka iring-iringan prajurit nunggang jaran ngawal lelakuné Radèn Panji Asmarabangun / Pujangga Anom lan Singa Barong.
Surat An Nur Surat An-Nur (basa Arab:) iku surat angka 24 sajeroning al-Qur'an
Surat iki dumadi saka 64 ayat, lan éwoning surat Madaniyah, utawa surat kang tumurun ing Madinah
Dijenengaké "An-Nur" kang tegesé "Cahya" kang dijupuk saka tembung "An-Nur" kang ana ing ayat ka 35
sajeroning ayat iki, Allah
njelasaké bab Nur Ilahi, yaiku Al-Quran kang ngandhut pituduh-pituduh
Pituduh-pituduh Allah iku, minangka cahya kang padhang njingglang madhangi alam semèsta
Surat iki sapérangan gedhé isiné ngamot pituduh- pituduh Allah kang magepokan karo soal kamasyarakatan lan "rumah tangga".
Surat Al Furqaan Surah Al-Furqan (basa Arab:) iku surat angka 25 sajeroning al-Qur'an
Surat iki dumadi saka 77 ayat lan kagolong surah-surah Makkiyah utawa surat kang tumurun ing Mekah
Dijenengaké Al-Furqan kang tegesé pambéda, dijupuk saka tembung "al-Furqan" kang ana ing ayat pisanan surat iki
Sing dimaksud Al-Furqan sajeroning ayat iki ya iku Kuran (delengen Jeneng liya Kuran)
Kuran dijenengaké Al-Furqan amarga kanggo mbédakaké kang haq karo kang batil
Mula ing surat iki ana ayat-ayat kang mbédakan antara beneré angka esaan Allah
karo kebatilan kapitayan syirik.
Surat Surat, utawa surah (basa Arab: "sūrah", jamak "Suwar" basa Arab:) iku istilah basa Arab kang tegesé kang diwatesi déning pager utawa témbok
Tembung iki lumrahé kanggo ngarani jenengé péranganing al-Qur'an
Kuran dumadi saka 114 surat, 30 jus lan 6236 ayat
Surat-surat sajeroning Kuran kapérang dadi surat-surat makkiyah lan madaniyah gumantung papan lan wektu tumuruné surat mau (Mekah utawa Madinah, sadurungé utawa sawisé ijrah)
Pamérangan Kuran dadi surat-surat minangka pamérangan kang ditulisaké ing al-Quran dhéwé
Ayat-ayat kang ngamot tembung "Surat" antarané surat An-Nur ayat 1, at-Taubah ayat 86, lan al-Baqarah ayat 23
Lumrahé, pawèwèh jeneng surat disesuaiaké karo téma kang diwicarakaké surat mau utawa kanthi jeneng kang wis ana sajeroning surat, kaya "al-Baqarah", "Ali 'Imran", lan "al-Isra'"
Sajeroning naskah-naskah kuna aI-Quran, jeneng=jeneng surat kerep ditulisaké mawa jeneng kaya "Surat kang micarakaké sapi wadon [al-Baqarah]" utawa "Surat kang micarakaké kulawarga Imran [Ali Imran]"
Kadhangkala sawatara tembung utawa malah ukara saka sawijining surat dianggo njenengaké surat, kaya surat "Iqra' Bismi Rabbika", "Inna Anzalnahu", lan "Lam Yakun"
Sifat sawijining surat uga bisa dipigunakaké kanggo mènèhi jeneng surat iku, kaya surat "Fatihatul Kitab", "Ummul Kitab", "as-Sab'ul Matsani", "al-Ikhlas", lan "Nisabatur Rabbi"
Jeneng-jeneng lan sipat-sipat iki wis ana ing jaman awal Islam dhedhasar kesaksian asar lan sajarah
Malahan, jeneng sapérangan surat wis disebutaké sajeroning sawatara kadis Nabi, kaya surat al-­Baqarah, Ali 'Imran, Hud, dan al-Waqi'ah kang nuduhaké yèn jeneng surat-surat mau wis ditentokaké ing jaman Muhammad lan dudu bab kang ditentokaké déning Muhammad kanthi syar'i
Surat Asy Syu’araa’ Surat Asy-Syu'ara iku surat angka 26 sajeroning Kuran
Surat iki dumadi saka 227 ayat éwoning surat-surat Makkiyyah
Dijenengaké Asy Syu'ara (tembung jamak saka Asy Sya'ir kang tegesé panyair) dijupuk saka tembung "Asy Syuara " kang ana ing ayat 224, yaiku ing pérangan pungkasan surat iki, nalika Allah
kanthi mirunggan nyebutaké kalungguhan para panyair Arab ing jaman jahiliyah
Para panyair-panyair iku duwé sipat-sipat kang béda karo para rasul-rasul; para panyair iki diiloni déning wong-wong kang sesat lan seneng mbolak-mbalik ilat lan ora duwé "pendirian", tindakan ora cocog karo apa kang diucapaké
Sifat-sipat kang kaya mangkono iku ora ana ing sifaté para rasul-rasul
Amarga saka iku ora patut yèn Muhammad s.a.w
didakwa minangka panyair, lan Kuran dituding minangka gurit, Kuran iku wahyu Allah, dudu gawéan manungsa.
Surat An Naml Surat An-Naml (basa Arab:, "Semut"), iku surat angka 27 sajeroning al-Qur'an
Surat iki dumadi saka 93 ayat, éwoning surat-surat Makkiyyah lan diturunkan sawisé Surat Asy Syu’araa’
Dijenengaké kanthi jeneng An-Naml kang tegesé semut, amarga ing ayat 18 lan 19 ana tembung An-Naml (semut), ya iku ratu semut kandha marang anak buahé supaya lumebu sarangé, supaya aja kepidak déning Nabi Sulaiman lan tentarané kang arep ngliwati panggonan iku
Krungu préntah ratu semut marang anak buahé iku, Nabi Sulaiman mèsem lan takjub marang kateraturan karajan semut iku lan beliau ngucapaké syukur marang Gusti kang Maha Kuwasa kang wis nglimpahaké nikmat marang panjenengané, wujud karajan, kasugihan, ngawruhi basa kéwan, duwé wadya kang dumadi saka jin, manungsa, manuk lan liya-liyané
Nabi Sulaiman kang wis diwènèhi déning Allah nikmat kang gedhé iku ora ngrasa takabur lan sombong lan minangka hamba Allah nyuwun supaya Allah nglebokaké sajeroning golongan wong-wong kang saleh.
Ayat Sajdah Ayat Sajdah iku ayat-ayat tartamtu sajeroning Kuran (kitab suci agama Islam) kang yèn diwaca disunnahaké kanggo kang maca lan krungu supaya nglakoni sujud tilawah
Konflik Arab-Israel Konflik Arab-Israèl (basa Arab: Aṣ-Ṣirāʿ al-ʿArabī al-'Isrā'īlī, #ALIH‎ ), kanthi kasar kadadéan ing sajeroning wektu sa-abad, iku wujud konflik pulitik lan paprangan
Konflik iki kadadéan amarga anané obahan Zionis lan madegé nagara Israèl
Konflik antara nagara-nagara Arab lan Israèl isih lumaku nganti saiki.
Garis Bar Lev Garis Bar Lev utawi Bèntèng Bar Lev(basa Arab: ]], basa Ibrani: קו בר לב]]) punika rangkéan bètèng ingkang kawangun déning Israèl ing pasisir wétan Terusan Suèz sasampunipun tlatah Sinai karebat saking Mesir ing salebeting Perang Enem Dinten taun 1967
Garis Bar-Lev nglampahi karisakan sasampunipun perang ingkang adamel sayah "War of Attrition" ingkang rampung ing wulan Agustus 1970, ing wekdal militèr Israèl kanthi baka sakedhik nutup sawatawis bèntèngipun, ngirangi cacahing titik kuwat ("strongpoints") saking tigangdasa dados namung watawis kalihlikur kémawon
Kajawi pangirangan punika, garis bètèng Bar-Lev taksih wujud rintangan ingkang saé, lan Staf Umum Mesir kedah ngerahaken wekdal, upaya, lan sumberdaya kanggé damel rancangan supados saged ngatasi hambatan pertahanan Israèl punika
Senaos Garis Bar-Lev boten dipunyasa kados Garis Maginot ("Maginot Line"), komandho senior Israèl taksih ngajab manawi bètèng kasebat saged dados kuburan kanggé wadyabala Mesir, nyegah supados Mesir boten saged damel papan panyabrangan tumuju dhumateng gisik wétan.
MiG-21 MiG-21F Fishbed iku pesawat tempur sergap jarak cedhak lan minangka pesawat produksi génerasi pisanan saka seri MiG-21 kang populer
Prototipe saka pesawat iki, E-5 (diwaca "Ye-5") mabur pisanan taun 1955 lan muncul ing ngarepé publik wektu Dina penerbangan Soviet ing Lapangan Udara Tushino, Moskwa ing sasi Juni 1956
Wektu perang Vietnam, pesawat iki minangka nyerang armada pesawat Amérikah Sarékat, uga digunakaké sajeroning perang Arab-Israèl, ing antarané Perang Enem Dina lan Perang Yom Kippur, perang India-Pakistan, krisis Yaman lan sawatara paprangan ing belahan donya katelu, saéngga patut dijiluki "AK-47 ing udara", utawa "krikil landhep saka wétan" amarga wiwitané pihak kulon mligi Amérikah Sarékat nganggep rèmèh pesawat iki
Luwih saka 30 nagara ing donya kalebu sekuthu Amérikah Sarékat migunakaké pesawat iki
Sithik-sithiké ana 15 versi saka MiG 21 kang wis diprodhuksi, sawatara diprodhuksi ing njabané Uni Soviyet
Kurang luwih ana 8000 pesawat iki wis diprodhuksi
Sukhoi Su-7, Su-11, Su-22 Fitters, Mirage III, A-4 Skyhawk F-7, F-8, JL-9 Data Teknis
Drop Tank (Tanki bahan bakar cadangan): Nagara pangguna
Afganistan, Albania (J-7), Aljazair, Angola, Azerbaijan, Bangladesh, Bulgaria, Myanmar, Kamboja, China (J-7), Kongo, Kroasia, Kuba, Ceko, Mesir, Etiopia, Finlan Jerman Wétan, Guyana, Honggari, India, Indonésia, Iran, Irak, Kazakhstan, Laos, Libya, Madagaskar, Mali, Mongolia, Mozambik, Nigeria, Koréa Lor, Yaman, Pakistan (J-7), Polen Rumania, Slowak, Sri Lanka, Sudan, Syria (Suriah), Tanzania, Vietnam, Yugoslavia (Serbia), Zambia, Zimbabwe
SA-7 Grail 9K32 "Strela-2" (basa Ruslan: 9К32 "стрела-2"-"panah", kodhe NATO SA-7 "Grail") iku pluru kendhali darat udara ketinggian cendhèk jinjing, sing diluncuraké saka pundhak, sing setara karo REDEYE Amérikah Sarékat, kanthi hulu ledhak "high explosive" lan penuntun infra abang pasif
SA-7 iku génerasi pisanan pluru kendhali anti pesawat jinjing prodhuksi Uni Sovyet, lan dioperasèkaké pisanan ing taun 1968
Sanadyan SA-7 duwé kakurangan ing babagan jarak jangkau, kacepatan, lan katinggian, penggunaané bisa meksa juru anggegana pesawat sing nyerang supaya mabur luwih dhuwur saka katinggian efektifé lan njalari resiko kanggo kadeteksi radar lawan utawa sistem anti pesawat liya
SA-7 iku pluru kendhali pemburu buntut pesawat sing kemampuané gumantung marang kapinteran peluncur kanggo ngunci panas sing disemburaké déning pesawat lawan sawisé liwat
Bab iki racaké dianggep wis telat, amarga sawisé pesawat liwat tegesé serangan saka pesawat mau tumprapé akèh wis dilakokaké
Versi sagara saka rudal iki karan SA-N-5.
MiG-19 MiG-19 (basa Ruslan:Микоян и Гуревич МиГ-19) (kodhe NATO "Farmer") iku pesawat tempur jèt Uni Sovyet
Iki pesawat pisanan Uni Soviyet sing bisa mabur kanthi kacepetan supersonik
Pesawat iki pisanan mabur ing taun 1953
Indonesia tau duwé pesawat jinis iki sing pungkasané disumbangaké marang Pakistan lan minangka ngadhepi India sajeroning perang India-Pakistan bebarengan karo banntuan siji kapal silem kelas Whiskey lengkap kanthi awak kapal silem TNI-AL.
MiG-17 Mikoyan-Gurevich MiG-17 (basa Ruslan:Микоян и Гуревич МиГ-17) (kodhe NATO "Fresco") iku pesawat tempur jèt Uni Soviyet sing aktif wiwit taun 1952
Pesawat iki minangka pangembangan saka MiG-15
Indonésia tau duwé pesawat jinis iki.
A-4 Skyhawk A-4 Skyhawk iku pesawat serang sing wiwitané dirancang kanggo operasi ing dhuwur kapal indhuk Angkatan Laut Amérikah Sarékat
Pesawat iki dirancang lan diprodhuksi déning Douglas Aircraft Corporation (sing sabanjuré dadi McDonnell Douglas) lan wiwitané dijenengi 'A4D' miturut sistem pawèwèh jeneng proyèk ing Angkatan Laut AS pra-1962
Sèket taun sawisé mabur perdhana pesawat tempur iki, isih ana sawatara saka gunggung mèh 3000 Skyhawk sing wis diprodhuksi tetep dadi balung punggung sawatara angkatan udara ing donya, kalebu sing isih dimaburaké saka kapal indhuk
A-4 Skyhawk lan TNI-AU
TNI-AU tau ngoperasèkaké 37 Skyhawk II jinis A-4E lan TA-4E (ex Angkatan Udara Israèl) nganti taun 2003
Sabanjuré TNI-AU ngganti nganggo Su-27SK lan Su-30MK saka Ruslan
AT-3 Sagger AT-3 Sagger (jeneng kodhe NATO), utawa jeneng asliné 9K11 Malyutka (basa Ruslan: Малютка; baby cilik) iku sawijining peluru kendhali anti tank sing digawé déning Uni Soviyet
Peluru kendhali iki wujud senjata peluru kendhali pisanan sing èntheng ("portable") ing Uni Soviyet lan manawa sing paling akèh diprodhuksi ya iku nganti gunggung 25,000 misil setaun sajeroning taun 1960 lan 1970.
2K12 Kub SA-6 Gainful (kodhe NATO) utawa jeneng asli 2K12 "Kub" (basa Ruslan:2K12 "Куб") iku sawijining sistem misil dharat udara (SAM) Uni Soviyet tataran cendhèk lan menengah kang dirancang kanggo nglindhungi pasukan dharat saka serangan udara
SA-6 iku peluru kendhali utawa misil sing kagolong gedhé kanthi jarak jangkau 3-24 km (2-15 mil) lan katinggian èfèktif 50-12000 m (164-39,370 ft)
Kacepetan maksimum watara 2,8 Mach
Propulsi nganggo motor rokèt bahan bakar padhet
SA-6 utawa 2K12 bisa uga digunakaké ing tataran resimèn, nanging kudu ditambah sawatara sistem radar kanggo sasran montor mabur sing luwih adoh lan dhuwur, kaya ta nganggo: "Spoon Rest" lan "Thin Skin" dipasang ing truk, "Long Track" dipasang ing panser utawa tank roda ranté lan "Flat Face" dipasang ing montor "van"
T-62 T-62 iku tank tempur saka Uni Soviyet minangka pangembangan saka tank T-55
Mriem kalibèr 115 mm sing ana ing tank iki minangka sanjata "smoothbore" pisanan sing dipigunakaké utawa dipasang ing tank
T-62 diprodhuksi watara taun 1961 lan 1975
Sabanjuré dadi tank standar Uni Soviyet nggantèkaké sapérangan T-55
Tank T-55 isih terus diprodhuksi ing Uni Soviyet lan panggonan liyané sawisé prodhuksi T-62 mandheg
T-54/55 lan T-62 sabanjuré diganti karo jinis T-64 lan T-72.
T-55 Tank sèri T-54 lan T-55 iku tank tempur utama sing didisain déning Uni Soviyet
Prototipe pisanan T-54 muncul ing taun 1946 ya iku sawisé rampung Perang Donya II
Tank iki minangka penerus tank tipe T-44 lan turunan saka tank tipe T-34, dianggep "tank sing paling apik ing paprangan"
Tank T-54 diprodhuksi kanthi gedhèn ing taun 1947 lan dadi senjata utama wadyabala lapis waja "Red Army", nagara-nagara Pakta Warsawa lan nagara-nagara liyané
T-54 lan T-55 mèlu sajeroning akèh paprangan ing donya
Resolusi Déwan Kaamanan PBB nomer 338 Resolusi 338 utawa jangkepé Resolusi Déwan Kaamanan PBB nomer 338 iku sawijining resolusi sing diwetokaké déning Déwan Kaamanan PBB tanggal 22 Oktober taun 1973 sing diusulaké déning Amérika sarékat bebarengan karo Uni Sovyet kanggo mayungi gencatan senjata konflik ing Wétan Tengah kang dikenal minangka Perang Yom Kippur, Perang Oktober utawa Perang Ramelan
Resolusi sing isiné telung pasal iku wiwit efektif rolas jam sawisé diumumaké
Perang Badar Perang Badar utawa pertempuran Badar (basa Arab: , "ghazawāt badr"), iku pertempuran gedhé pisanan antara umat Islam nglawan mungsuh-mungsuhé
Perang iki kadadéan tanggal 17 Maret 624 Masehi utawa 17 Ramelan 2 Hijriah
Pasukan cilik kaum Muslim kang cacahé 313 tempur ngadhepi wadyabala Kurès saka Mekah kang cacahé 1.000 wong
Sawisé bandawala watara rong jam, wadyabala Muslim kasil ngancuraké barisan pertahanan wadyabala Kurès
Kakalahan Kurès sajeroning Pertempuran Badar njalari anané sumpah kanggo mbales, lan bab iki kadadéan setaun sawisé iku sajeroning Perang Uhud
S-125 S-125 Goa utawa jeneng asalé Isayev S-125 "Neva/Pechora (Basa Ruslan: "Нева"/"Печора", kodhe NATO SA-3 "Goa) iku sistem misil dharat udara Soviet sing didisain minangka komplemèn tumrap misil S-25 lan S-75
Misil iki duwé jangkauan sing luwih cedhak lan cendhèk tinimbang jinis sadurungé lan uga mabur luwih alon, nanging amarga disain rong tingkaté saéngga luwih èfèktif.
S-75 Dvina SA-2 "Guideline" utawa jeneng asal Lavochkin OKB S-75 (basa Ruslan:С-75), iku sistem misil dharat udara Ruslan sing didisain kanggo sasaran dhuwur
Wiwit panggelarané ing taun 1957, misil iki minangka sanjata sing paling akèh dipigunakaké sajeroning sajarah
Sistem iki wiwit misuwur sawisé kasil nibakaké montor mabur Amérikah Sarékat U-2 sing mabur ing langit Uni Sovyet ing taun 1960
Sabanjuré, wadyabala Vietnam Lor migunakaké misil iki kanthi intènsif sajeroning Perang Vietnam kanggo njaga Hanoi lan Haiphong
Misil jinis iki uga wis digawé kanthi lokal ing nagara Cina kanthi jeneng HQ-1 lan HQ-2
Nagara-nagara liya uga wis mrodhuksi varian lokal kanthi kombinasi pérangan sistem S-75 nganggo komponèn lokal utawa sistem liya, mula dina iki angèl golèk sistem misil iki sing isih asli.
Kutawaringin, Bandhung Kutawaringin iku kacamatan ing Kabupatèn Bandung, Jawa Kulon
Perang Ossetia Kidul (2008) Perang Ossetia Kidul 2008 diwiwiti ing 10 Agustus 2008 sawisé pertempuran antara bala Georgia lan kaum separatis Ossetia Kidul
Sawisé sarujuk nganakaké gencatan senjata, tanggal 7 Agustus Georgia nandangi operasi militèr kanggo ngrebut kutha Tskhinvali, ibukutha Ossetia Kidul, minangka jawaban marang serangan separatis ing sawijining désa ing Georgia
Tanggal 8 Agustus, Ruslan sing ngréwangi separatis Ossetia Kidul, mbales kanthi ngirim bala lumebu menyang Georgia, nggawa tank lan artileri menyang Tskhinvali
Miturut Présidhèn Ruslan Dmitry Medvedev, tujuan Ruslan yakuwi kanggo nglindhungi sing ndunungi Ossetia Kidul sing nduwé status warga nagara Ruslan
Présidhèn Georgia Mikheil Saakashvili nyatakaké negarané nglindhungi Georgia saka agrèsi Ruslan lan bala Ruslan ngebom sing ndunungi Georgia.
Scarlett Johansson Scarlett I
Johansson (lair ing New York, Amérika Sarékat ing tanggal 22 November 1984) iku aktris lan penyanyi kewarganagaraan ganda Amérika
Bapake, Karsten Johansson, iku arsitek kang lair ing Dhènemarken, lan mbah kakung saka bapake, Ejner Johansson, screenwriter lan direktur (Scarlett Johansson nganakake kewarganagaraan Dhènemarken)
Ibune, Melanie Sloan, produsen, saka Ashkenazi Jewish saka kulawarga Bronx
Wong tuwané Johansson ketemune ing Dhènemarken, ibune tinggal karo mbah putrine sing jenengé Dorothy, mantan pemegang buku lan guru
Johansson duwé mbak sing jenengé Vanessa, uga aktris; duwé mas jenengé Adrian; kangmas kembar, Pemburu, uga aktor; lan Christian, saka rabi kapindho bapakné.
Dhusun Dhusun utawa dhusun mawa éjaan Basa Indonésia iku unit administratif sangisoring désa
Saliyané iku tembung dhusun iku uga tembung krama saka désa.
Badminton ing Olimpiade 2008 "Bali menyang: Olimpiade 2008." Badminton iku salah siji cabang ulah raga sing dilombakaké ing Olimpiade 2008 ing Beijing
Tetandhingan-pertandingané dianakaké ing Gelanggang Ulah raga Universitas Teknologi Beijing wiwit tanggal 9 nganti 17 Agustus
Gunggung 172 atlet tetandhingan ing cabang ulah raga iki
Turnamen iki migunakaké sistem eliminasi
Tetandhingan lumaku telung set, lan migunakaké sistem anyar: Sistem anyar iki kadayan déning lobi perusahaan-perusahaan televisi sing duwé peran wigati sajeroning mopulèraké badminton
Perusahaan iki sambat amarga sak set sajeroning sistem lawas iku kedawan lan iklan televisi mung ditampilaké ing antarané sèt, jeda iku uga dianggep kedawan kanggo ukuran iklan televisi, amarga dawané wektu istirahat saben sèt 5 menit
Kanthi aturan anyar, iklan bisa tampil luwih kerep lan suwéné 1 menit saben iklan, sing dianggep luwih efektif
Peraih medali | Urutan nagara | Tunggal putra | Tunggal putri | Gandha putra | Gandha putri | Gandha campuran Wakil Indonesia
Indonesia diwakili 11 atlet sing partisipasi sajeroning limang nomer: tunggal putra lan putri, gandha putra lan putri, lan gandha campuran
Konsumèn Konsumèn iku utawa saklompok wong sing tuku siji prodhuk kanggo dipigunaaké dhéwé lan ora didol manèh
Yèn tujuan anggoné tuku prodhuk mau kanggo didol manèh utawa biyasa karan kulakan, mila sebutané pangecer utawa distributor.
Anggrèk Suku anggrèk-anggrèkan utawa Orchidaceae iku suku tetuwuhan ngembang kanthi anggota jinis paling akèh
Jinis-jinisé kasebar wiyar saka laladan tropika teles tekan wewengkon sirkumpolar, sanadyan sapérangan gedhé anggotané tinemu ing laladan tropika
Akèh-akèhé anggota suku iki urip minangka epifit, mligi kang asalé saka laladan tropika
Anggrèk ing laladan iklim sedheng lumrahé utip ing lemah lan minangka umbi minangka cara adhaptasi marang usum adhem
Organ-organé kang lumrahé kandel lan "ndaging" (sukulen) marakaké tahan ngadhepi tekanan sumadyaning banyu
Anggrèk epifit bisa urip saka embun lan udara lembab
Anggota wigati kang kaloka manungsa ya iku anggrèk hias sarta panili
Anggota suku iki lumrahé duwé organ-organ kang sukulen utawa "ndaging": kandel kanthi kandhutan banyu kang dhuwur
Mila bisa urip ing kaanan banyu sithik
Banyu diantuki saka udan, embun, utawa uwab banyu ing udara
Nanging, sanadyan mangkono, anggrèk ora tinemu ing laladan ara-ara amarya pangoyotané ora intensif
Anggrèk seneng cahya srengéngé nanging ora langsung saéngga anggrèk biyasa tinemu ing alam minangka tetuwuhan njogan alas utawa ing sangisoring naungan
Minangka tetuwuhan hias, anggrèk tahan ing njeron ruwang
Oyoté serabut, ora jero
Jinis-jinis epifit ngembangaké oyot sukulen lan nèmplèk ing watangé wit papané tuwuh
Ing kulit oyot sok tinemu jamur oyot (mikoriza) kang simbiosis karo anggrèk
Anggrèk kang urip ing lemah ("anggrèk lemah") watangé cendhak lan lumrahé mèmper umbi
Sauntara iku, anggrèk epifit watangétuwuh apik, asring saya kandel lan kareksa lapisan lilin kanggo nyegah panguapan kang kakèhen